Document ID: /fineweb-2-swissfilter-quality_10-filterrobots/filtered/01798.jsonl.gz/1927

D' A-Mannschaft gwinnt bim Uswärtsspiu gäge Zimmerwald A dank 0 Nummero die nächste 4 Rangpunkt! Am Bock loufts nid ganz optimal, mit viune Fäuhstreiche längts für 927 Punkt. Somit blibt z' Renne ume 2. Platz spannend! Svenu Althaus houtsech mit 78 Schlagpunkt die nächste 26 Rangpunkt, es blibt spannend im Kampf um z' Einzuschlegerpodest! Nächste...
Neuigkeiten
Hüt het d' B-Mannschaft daheim gäge Bigle-Arni C gspiut u het zum letschde Meisterschaftsspiu e Bruse kassiert. Mir verliere trotz ere guete Schlagleistig ide Punkt u Nummero.Höchst Einzuschleger wird Simu Hertig mit 62 Punkt u houtsech 26 Rangpunkt!
Üsi B-Mannschaft isch hüt zum Leader usgrückt u isch bi heisse Summertemperature nach gueter Riesarbeit u nid schlächter Schlagleistig gäge Gruppeleader chancenlos blibe.Höchst Einzuschleger wird Simu Hertig mit 57 Punkt.
D' B Manschaft isch hüt uf Bäriswil usgrückt u het e Sieg igfahre! Dank äre guete Schlagleistig heimer mit 40 Punkt Vorsprung sowou am Bock wie ou im Ries chönne gwinne. Höchst Einzuschleger wird Hertig Simu mit 63 Punkt u houtsech 26 Rangpunkt.
Bim Uswärtsspiiu gäge Schoren A hets hüt leider ou d' A-Mannschaft im Ries verwütscht. Eh schlächt troffnige Nouss im 8i u bi schwirige Sichtverhäutnis eh 17ner si unabdah z' Bode. Ou am Bock hets mit einige Usfäu vo A-Spieler nid richtig wöuue u so verlierimer das Spiu mit 0 Rangpunkt. Höchst Einzuschleger wird Svenu Althaus mit 69 Punkt.
Bim nacheghoute 1. Meisterschaftsspiu holimer hüt dank 0 Nummero ure starche Schlagleischtig 4 Rangpunkt u schliesse bis uf 1 Rangpunkt ufe Leader Oeschenbach-Kleindietwil uf. Bi guete Wind- u Wätterbedingige schlaht Althaus Svenu mit 87 Punkt es Top-Resultat u houtsech verdient 26 Rangpunkt!
Bim Spitzekampf daheime gäge Oeschenbach-Kleindietwil A gwinnimer dank amene Fähler im Riis vom Gägner mit 0 Nummero! Am Bock simer chancenlos blibe u hei die guete Windbedingige leider nid chönne nütze. Höchst Einzuschleger wärde Märu Hofer u Lücu Aeberhard mit 75 Punkt.
Bim Abespiiu daheime gäge Stalden-Dorf chöimer hüt am Bock u im Riis erneut ä gueti Leischtig zeige u gwinne nach Nummero u Punkt! Svenu Althaus schlaht mit 55 Punkt i 3 Streiche am meischte. Am Sunntig spiut de d' A-Mannschaft daheime gäge Gruppeerscht Oeschenbach-Kleindietwil A.
Nach 2 Wucheend Pouse isch hüt üsi B-Mannschaft bi warmem Wätter im Längebach gäge Epsach B ahträtte. Vorauem am Bock hei mir üs nachem letschte Spiu sicher dütlech wöuue verbessere. U das isch üs ou glunge: nachdäm mir bereits im erschte Umgang mit 307 zu 248 Punkt i füehrig si gange, heimer im zwöite Umgang nomau chönne ufdräiie u hei...
Bim hüttige Uswärtsspiu heimer a üsne guete Leischtige usde letschte Spiiu wöuue ahchnüpfe u witeri 4 Rangpunkt hole. Am Bock hei d' Eriswiler mit Riis 243 u 249 guet vorgleit. Mir hei de leider bereits im erschte Umgang es paar ganz churzi Streiche müesse lah schribe u si mit 23 Punkt i Rückstang gsi. Im zwöite Umgang hättsech de für...